o
Tervetuloa Suomeen, Mario!
Miten sukunimesi äännetään? Siinä on 19 kirjainta.
Teaniniuraitemoana
Onko siitä lyhyempää muotoa?
Ystäväni kutsuvat minua nimellä Teanini.
Olen kuullut, että sinulla on erityinen sana Herralta Suomelle.
Jumala on laskenut sydämellesi rukoustaakan Suomen puolesta.
Sinulla on sanoma Suomelle. Mikä se on?
Ensiksi haluan kiittää siitä, että saan olla Suomessa.
On ilo olla täällä.
Sana, jonka olen saanut Herralta Suomea varten, on yksinkertainen.
Se on Hänen rakkautensa Suomea kohtaan.
Olen uudestisyntynyt kristitty maan äärestä, Tahitilta, -
joka sijaitsee maantieteellisesti kaukana Suomesta.
Herra laski sydämeeni taakan Suomen puolesta 2 vuotta sitten.
Vuosi sitten sain erikoisen taakan.
Uskon, että Jumala haluaa tehdä Suomessa jotakin uutta.
Uskon, että ajassa, jota elämme, Jumala haluaa vuodattaa -
ikuisen rakkautensa osoittaakseen armonsa ja laupeutensa -
kirkkokunnille ja koko Suomelle.
Sen, minkä Hän on luvannut Abrahamille ja Israelille, -
sen saman Hän lupaa kansakunnille, -
joille Hän haluaa ilmestyä syvemmin.
Hän haluaa ilmestyä.
Hän haluaa Suomen kansan tietävän, että Hän rakastaa Suomea.
Mutta siinä on joitakin ehtoja.
Mitä ne ehdot ovat?
Uskon, että Herra haluaa kansansa ensin nöyrtyvän Hänen edessään.
Jos tarkastelemme historiaa, -
Jumala haluaa näyttää historiasta joitakin asioita.
Uskon, että Jumala haluaa parantaa kansakuntia.
Hän haluaa puhdistaa ja tehdä kansakunnat terveiksi rakkaudellaan
Mainitsit, että Jumala antoi viime vuonna sananpaikan Suomesta.
Luen sen.
Sananpaikka, jonka sain Herralta viime vuonna, on tämä.
2. Aik. 7:14
ja jos silloin kansani, jonka olen ottanut omakseni, -
nöyrtyy ja rukoilee, kääntyy minun puoleeni ja hylkää pahat tiensä, -
niin minä kuulen sitä taivaaseen, -
annan sen synnit anteeksi ja teen sen maan jälleen terveeksi.
Ihana lupaus
Uskon, että Jumala haluaa tehdä jotakin mahtavaa Suomen kansalle.
Uskon, että ehtona on äsken lukemani raamatunpaikka: -
nöyrtyminen Herran edessä.
Tiedämme, että Jumalan Sana on totuus.
Hän tekee sen, minkä on luvannut.
Jos täytämme ehdon ja nöyrrymme Herran edessä, -
Hän kuulee rukouksemme, antaa syntimme anteeksi -
ja tekee maan jälleen terveeksi.
Uskon, että jos tottelemme Häntä, tälle kansalle tapahtuu jotakin.
Meidän täytyy täyttää ehdot.
Olet maininnut monesti Israelin -
puhuessasi Suomesta ja siitä, -
mitä Jumalalla on varattuna Suomea varten.
Kerron siitä, mikä on Israelin ja Suomen välinen yhteys.
Raamatussa sanotaan, että Israel on Jumalan esikoinen.
Unohdamme joskus, mitä Jumala on luvannut Israelille.
Uskon, että nyt on aika, -
jos haluamme kansojen tervehtyvän, vapautuvan -
ja näkevän Jumalan ihmeitä ja merkkejä, -
meidän on rukoiltava Israelin puolesta.
Sitäkin enemmän meidän on pyydettävä Herralta -
uutta ymmärrystä.
Vuosien ajan -
olemme hyljeksineet Israelia.
Nähdäkseni sen vuoksi kansaamme ei ole siunattu.
Herra sanoo, että Israel on Hänen esikoisensa.
Ensimmäisessä Mooseksen kirjassa Jumala puhuu Abrahamille.
Hän lupasi, että ne jotka siunaavat Abrahamia, tulevat itse siunatuiksi
Jos siunaamme Israelia, Jumala siunaa omaa kansaamme.
Tapasimme rukouskonferenssissa Jerusalemissa.
Suomesta siellä oli viime vuonna 40 hengen ryhmä.
Se on laajentanut ymmärtämystäni ja taakkaani Israelista.
Sanoit, että Suomen ja Israelin välillä on jokin erityinen yhteys.
Uskon, että Israelin ja monien maiden välillä on erityinen yhteys.
Jumala haluaa meidän tukevan Israelia, esikoistaan.
Meitä, jotka asumme eteläisellä Tyynellä valtamerellä, -
kutsutaan kuopuksiksi.
Israel on maantieteellisesti Jumalan maailman keskipiste, -
ja kun katsomme maailman karttaa, Tahiti on pallon toisella puolella.
Meitä kutsutaan Benjamiksi, kultaiseksi portiksi, kuopukseksi.
Kun Jumala on antanut lupauksen Israelille, esikoiselleen, -
Hän pitää lupauksensa myös kuopukselleen.
Hän muistaa Abrahamin kanssa tekemänsä liiton, -
ja Hän muistaa myös kansakunnat.
Sillä kansakuntia kutsutaan pojiksi.
Uskon, että saamme osaksemme Jumalan perinnön, -
jos alamme rukoilla Israelin ja juutalaisen kansan puolesta.
Jeesus sanoi, että Hän tuli ensin juutalaisille.
Herra muistuttaa meitä ajattelemaan esikoistaan -
ja rukoilemaan sen puolesta.
Jumalan Sanassa sanotaan, että se joka sinua siunaa, tulee siunatuksi
Uskon todella, että Jumala haluaa ilmestyä Suomessa -
hyvin ihmeellisellä, voimallisella ja ennennäkemättömällä tavalla.
Kiitos Herralle!
Jatkamme rukousta sen puolesta.
Onko sydämessäsi vielä jotakin muuta erityistä?
Rukoileminen Israelin puolesta on tärkeää. Mitä muuta voimme tehdä?
Mitä Jumala ilmoittaa Sanallaan, Hän toteuttaa sen kädellään.
Meidän on vapautettava profeetallinen toiminta.
Luen, mitä profeetta Jesaja sanoo.
Jesajan kirjan luku 2
Siinä sanotaan näin.
Sana Juudasta ja Jerusalemista. Jesajan, Amosin pojan, näky.
Jae 2: "Tulee vielä aika --"
Uskon, että elämme tuota aikaa nyt.
"-- jolloin Herran pyhäkön vuori seisoo lujana.
Ylimpänä vuorista se kohoaa, korkeimpana kukkuloista, -
ja kansat virtaavat sinne.
Monet kansat lähtevät liikkeelle sanoen: Tulkaa, -
nouskaamme Herran vuorelle, -
nouskaamme Jaakobin Jumalan pyhäkköön!
Hän opastaa meitä tiellään, -
ja me, me tahdomme kulkea hänen polkujaan"
Tämä on hyvin tärkeää.
"sillä Siionista tulee Herran sana -
ja Jerusalemista kaikuu Jumalan puhe."
Uskon, että Sana, jonka Jesaja sai Herralta, on meitä varten.
Sanon muutaman sanan tästä kohdasta.
Meidän täytyy liittää henkemme tähän sananpaikkaan.
Hän kehottaa meitä menemään Jerusalemiin.
Ei pelkästään turisteina sen vuoksi, että Israel on Pyhä maa.
Niin on käsketty.
Tässä sanotaan selvästi: -
Monet kansat lähtevät liikkeelle sanoen: -
Tulkaa, nouskaamme Herran vuorelle
Jos olisin yksi näistä ihmisistä, sanoisin teille: "Tulkaa"
"Nouskaamme Herran vuorelle, -
nouskaamme Jaakobin Jumalan pyhäkköön!
Hän opastaa meitä tiellään, -
ja me tahdomme kulkea hänen polkujaan, -
sillä Siionista tulee Herran sana -
ja Jerusalemista kaikuu Jumalan puhe.
Uskon, että tämä Sana koskee myös suomalaisia.
Jumala haluaa tehdä jotakin uutta.
Tämä Sana on kaikkia kansoja varten.
Ne kansat, jotka nousevat Jerusalemiin, kuten luin äsken, -
ovat saaneet lupauksen, jonka Jumala antoi Abrahamille: -
Siunaan sitä, joka sinua siunaa.
Jotta Herra siunaisi meitä, meidän täytyy toimia.
Jerusalemiin meneminen on yksi tällainen teko.
Uskon, että se on yksi tärkeimmistä teoista, -
jotta saamme Jumalalta maitoa ja hunajaa.
Tämä rukouskalenteri, joka on ilmestynyt jo vuosia englanniksi, -
on nyt käännetty myös suomeksi ensi kertaa.
Näitä on painettu 3000, ja melkein kaikki tekivät kauppansa.
Kalenteria julkaisee Kaikkien kansojen rukoushuone Jerusalemissa.
Saimme kalenterin Jerusalemin rukouskonferenssista, -
jossa mekin tapasimme.
Onko teilläkin tämä Tahitilla englanninkielisenä? - Kyllä.
Uskotko, että tämä auttaa muistamaan Israelia? - Kyllä
Kalenteri ilmestyi tänä vuonna suomeksi.
Toivomme sen Jumalan armosta ilmestyvän suomeksi myös 2007.
Onko jotakin vielä, mitä Jumala on näyttänyt sinulle Suomesta?
Näytän tuosta kalenterista jotakin.
Käytimme tätä kalenteria myös viime vuonna.
Toin niitä mukanani Jerusalemista Tahitille.
Haluan rohkaista suomalaisia hankkimaan kalenterin.
Jumalan Sanassa puhutaan Jerusalemista, -
viimeisistä päivistä ja kansoista, jotka menevät Israeliin.
On myös muuta materiaalia, joka on hyvin ravitsevaa.
Tom Hess, rukoushuoneen johtaja, -
on tehnyt mahtavaa työtä kalenterin, kirjojen -
ja selitysteosten julkaisemisessa.
Uskon, että materiaalin avulla -
kansat tutustuvat Israeliin sillä tavoin kuin Jumala sen näkee.
Kuten näytit, jokaiselle päivälle on oma rukousaiheensa.
Niitä ovat kirjoittaneet ihmiset, jotka asuvat Jerusalemissa, -
jotka tuntevat Israelin tilanteen -
ja tietävät, mitä Jumalalla on sydämellään Israelia varten.
Siten näkymme voi laajeta.
Näytän täältä jotakin...
Tämä kartta
Tiedän, että monet ihmiset eivät tunne tätä.
Kutsumme näitä alueita kahdeksitoista portiksi.
Tämä on maailmankartta, joka on jaettu 12 porttiin.
12 porttia edustavat Israelin 12 heimoa, Jaakobin poikia.
Sanon jotakin Suomesta. Suomi on täällä.
Suomi on Samuelin portissa, Karmelinvuorella.
Siellä Jumala ilmestyi tulena Elian aikaan.
Eri kansoilla on erilainen perintö Herralta.
Mitä tulee Suomen porttiin, ikkunaan, -
tunnemme Elian kertomuksen -
Herra haluaa tuoda tulensa takaisin alttarille.
Hän haluaa polttaa kaiken, mikä on saastuttanut kansoja.
Hän haluaa pyhän tulensa maahan.
Uskon, että tämä on profeetallista.
Suomi on Samuelin portissa.
Jumala haluaa vuodattaa pyhän tulen
ja puhdistaa maan, jota Hän rakastaa.
Hän rakastaa Suomea niin, että Hän haluaa tehdä jotakin erikoista.
Hän haluaa vapauttaa erilaisia palvelutehtäviä.
Hän haluaa vapauttaa maan voimavarat, -
jotka Herra on asettanut.
Uskon myös, että minkä vihollinen on varastanut, -
sen Jumala antaa takaisin. Nyt on sen aika.
Mainitsit portit. Voitko selittää hieman tarkemmin?
Kerro myös lisää Suomen portista.
Katsotaan vielä karttaa.
Ensimmäisessä Mooseksen kirjassa Herra puhui Jaakobille.
Tarina on meille tuttu.
Jaakobilla oli 12 poikaa.
Jokainen Jaakobin 12 pojasta sai Jumalalta perinnön.
Kartalla tämä perintö esitetään 12 porttina.
Tiedämme, että Jumala on sama eilen, tänään ja huomenna.
Hän ei peru lupaustaan.
Portit avautuvat Jerusalemissa, joka on kaiken keskus.
Maantieteellisesti ajateltuna portit sulkeutuvat Tahitilla.
Suomi kuuluu Jerusalemin 12 portista Samuelin porttiin.
Jumala antoi lupauksen Jaakobin 12 pojalle.
Tässä näkyvät maat, jotka ovat Samuelin portin alueella.
Suomi kuuluu Samuelin porttiin.
Lupaus, jonka Jumala on antanut Suomelle, on pyhä tuli.
Siitä olisi paljon puhuttavaa.
Jumala on valmis tuomaan pyhän tulensa maahan.
Mitä tämä tarkoittaa käytännössä?
Joka vuosi Jerusalemissa järjestetään rukouskonferenssi, -
All Nations Convocation.
Tämä kalenteri on julkaistu siellä.
Suomeksi sitä kutsutaan Jerusalemin rukouskonferenssiksi.
Käytännössä kannattaa matkustaa Jerusalemiin.
Siellä voi katsella ja maistaa, mitä Jumala sanoo siellä, -
kansojen keskipisteessä, Israelissa.
Kaikkien kansojen on hyvä käydä siellä -
kuulemassa, mitä Herra sanoo kansoille Israelissa.
Kuinka monesta maasta konferenssin osallistujat ovat?
Muistaakseni vuonna 2000 mukana oli osallistujia 200 maasta.
Eli todella monesta maasta. - Uskon, että Jumala oli iloinen.
Uskon, että se ei ollut viimeinen kerta.
Luulen, että tänäkin vuonna meidän täytyy vastata Jumalalle.
Uskovien kannattaa tutustua tähän kalenteriin, -
ennen kuin matkustaa Jerusalemiin.
Kalenterissa on monia hyödyllisiä työkaluja.
Ne auttavat ymmärtämään rukouskonferenssin tarkoituksen.
Se on yksi avainasioista.
Lupaan, että jos Suomen kansa vastaa kutsuun, -
kansakunta täyttyy Herran siunauksilla -
ja Herra siunaa tätä kansaa.
Mitkä ovat siunausten esteenä Suomessa?
Täytyykö meidän poistaa esteitä rukouksessa?
Voin vain sanoa että, -
jokaisella kansalla on omat epäjumalansa.
Meidän on polvistuttava Herran edessä -
ja pyytää anteeksi ensiksikin esi-isiemme syntejä, -
asioita, jotka tietämättämme hallitsevat ilmapiiriä vieläkin.
Rahan tai jonkin muun takia olemme jumiutuneet.
Raamatussa sanotaan selvästi, -
että voi palvella joko Jumalaa tai mammonaa.
Uskon, että monet seurakuntien ongelmista johtuvat rahasta.
Joskus raha johtaa meidät johonkin, mikä ei ole Jumalan tahto.
Uskon, että meidän täytyy pyytää Herralta apua, -
jotta pystyisimme nöyrtymään -
ja tuomaan rohkeasti esiin asiat, jotka olemme pitäneet sisimmässämme
On pyydettävä Herralta anteeksiantoa.
Se täytyy tehdä ensiksi.
Sen jälkeen Jumala siunaa Suomen maata.
Voisitko rukoilla lyhyesti Suomen puolesta?
Rukoillaan.
Isä, Jumala
Sanasi on Totuus
Jeesus, sanot, että olet tie, totuus ja elämä.
Ei kukaan pääse Isän luo muuten kuin minun kauttani.
Jeesus, me uskomme, että olet ainoa.
Olet ainoa, joka voi pelastaa kansan.
Olet ainoa, joka voi vapauttaa meidät, Herra, -
kaikesta, mikä pidättää meitä kuulemasta sinua oikein -
ja tekemästä tahtosi.
Herra, tule ja täytä tämä maa rakkaudellasi, -
jonka olet osoittanut maailmalle 2000 sitten -
lähettämällä poikasi Jeesuksen Kristuksen.
Sytytä alttari pyhällä tulella, joka tulee haavoistasi.
Sytytä Suomen alttari.
Auta tätä kansaa selviytymään -
ja pääsemään vapauteen Jeesuksessa Kristuksessa.
Herra pyydän Sinulta, kuten lupasit Abrahamille.
Solmit liiton Abrahamin kanssa.
Sanoit hänelle: Lähde maastasi ja isäsi kodista -
siihen maahan, jonka minä sinulle osoitan.
Abraham kulki uskossa.
Herra, rukoilen Suomen kansan puolesta, -
sillä lupaus, jonka annoit Abrahamille, -
koskee myös Suomea.
Herra, lähetä sade taivaasta ja kastele tämä maa rakkaudellasi.
Kastele tämä maa rakkaudellasi.
Herra, me pyydämme sinulta apua.
Auta meitä selviytymään.
Auta meitä ymmärtämään selvästi Sinun teitäsi.
Avaa silmämme. Olemme sokeita edessäsi.
Herra auta niitä, jotka ovat sokeina edessäsi, -
kuten Herran valitsemaa palvelijaa.
Jos olemme sokeita, sinä avaat meidän hengelliset silmämme.
Tapahtukoon tahtosi tässä maassa.
Sinun on kirkkaus, kunnia, voima ja herruus iankaikkisesti, -
sinulle, Jeesus Kristus, kansojen Herra, aamen.
Monet kiitokset, Mario, näistä sanoista.
Kiitämme Herraa taakasta ja näystä, jonka Hän on antanut sinulle.
Kiitos. Siunausta sinulle ja Tahitille. - Siunausta!
Suomennos: Marianne Tenetz